NaiveNeuron/SloPal huggingface dataset:
V. Veteška, podpredseda NR SR: (2004-09-08):
J. Malchárek, poslanec: Ďakujem, pán predsedajúci. Mám procedurálny návrh. Poprosil by som v súlade s § 24 ods. 4, aby bod 45, tlač 847, bol zaradený za bod 97, tlač 723. Ďakujem.
Laššáková, Jana, podpredsedníčka NR SR (2014-07-09):
A neskoro, neskoro.
Kaščáková, Renáta, poslankyňa NR SR (2016-05-19):
Vážený pán predseda, v rozprave vystúpil jeden poslanec, pán Laurenčík, pozmeňujúce návrhy neboli podané, preto, prosím, dajte hlasovať o tom, že Národná rada Slovenskej republiky sa uzniesla v súlade s rokovacím poriadkom prerokovať predložený návrh zákona v druhom čítaní.
M. Hort, podpredseda NR SR: (2007-10-16):
Teraz s faktickou poznámkou, pani poslankyňa Mária Sabolová, nech sa páči.
Grendel, Gábor, podpredseda NR SR (2021-06-29):
Dve faktické poznámky na vystúpenie pána poslanca Kamenického. Pán poslanec Beluský, nech sa páči.
B. Bugár, podpredseda NR SR: (2003-07-03):
Ľ. Lintner, poslanec: Ďakujem za slovo. Pán predseda, keď si hovoril, že hlasovaním budeme rozhodovať o pohľade alebo o prahu citlivosti na život, tak potom sa dá povedať, že rovnako budeme rozhodovať o prahu citlivosti na slobodu jednotlivca. A zopakujem len tie slová, ktoré som povedal včera na záver. To je charakter moderných demokracií, že existuje určitá hranica súkromia, kde nikto nemá právo za túto hranicu ísť a predpisovať, čo má ten človek robiť. Tam skutočne rozhoduje jeho vlastné svedomie a vlastný pohľad na svet. (Potlesk.)
Kollár, Boris, predseda NR SR (2023-02-01):
Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spravodajca, prosím, uveďte odporúčanie gestorského výboru.
Bugár, Béla, podpredseda NR SR (2018-05-11):
Pán poslanec Choma, faktickú máte? Lebo ste neboli prihlásený, ja som uzavrel po... (Ruch v sále.) Páni poslanci, ak chcete, vypýtajte si stenozáznam. Som povedal, ako jediný sa prihlásil pán poslanec Farkašovský. Takže, pán poslanec Dostál, môžte reagovať.
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 140 prítomných, 79 za, 9 proti, 52 sa zdržalo. Sme v treťom čítaní . Otváram rozpravu v rámci tretieho čítania. Pýtam sa, či sa chce niekto z poslancov prihlásiť do rozpravy. Nie je tomu tak, končím možnosť prihlásiť sa do rozpravy a vyhlasujem rozpravu za skončenú. Pristúpime k hlasovaniu o návrhu zákona ako o celku. Prosím, pani spravodajkyňa, uveďte odporúčanie gestorského výboru.
Pellegrini, Peter, predseda NR SR (2024-02-09):
Teraz v rozprave vystúpi pán poslanec Dostál.
Mikloško, Jozef, poslanec NR SR (2015-10-02):
Som sa prihlásil, ale...
Paška, Pavol, predseda NR SR (2012-10-25):
Faktické poznámky na vaše vystúpenie páni poslanci: Muránsky, Chren, Simon, Záhumenský, Fecko, Kuffa a Kadúc. Končím možnosť sa prihlásiť. Pán poslanec Muránsky.
Paška, Pavol, predseda NR SR (2013-12-17):
(Zaznievanie gongu.) Pekné popoludnie, dámy a páni, budeme hlasovať o prerokovaných bodoch. Poprosím pána poslanca Halúza, aby uviedol v prvom čítaní hlasovanie o návrhu pánov poslancov Figeľa, Abrhana a pani poslankyne Gibalovej na vydanie zákona č. 400 o štátnej službe, tlač 772. (Hlasovanie o návrhu poslancov Národnej rady Slovenskej republiky Jána Figeľa, Pavla Abrhana a Moniky Gibalovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov , tlač 772.)
Kollár, Boris, predseda NR SR (2021-10-22):
Na pána poslanca evidujem tri faktické poznámky. S prvou vystúpi pani poslankyňa Kozelová, nech sa páči, pani poslankyňa, máte slovo.
Kaliňák, Robert, podpredseda vlády a minister vnútra SR (2013-10-25):
Pardon, ešte som obišiel jednu poznámku k tým taxíkom. Jednu poznámku k tým taxíkom v rámci autobusového pruhu. Ja s tým súhlasím. Je otázka, že či to viete ešte urobiť. Jediná drobnosť, všade, aj v Londýne, keď tu bol spomínaný, kde fungujú väčšinou kosoštvorce alebo v Spojených štátoch, kde sú kosoštvorce, to nie je viazané úplne na auto. I keď v Londýne áno, ale v Spojených štátoch sú tie rýchle pruhy viazané na počet osôb v automobiloch. A v tomto prípade neviem, či toto povolenie na prázdny taxík je tak isto silné ako na taxík, ktorý je obsadený pasažierom. Toto by som si rozmyslel. Nechcem, nechcem kvôli tomu brzdiť prijatie tohto pozmeňovacieho návrhu. Len mám pocit, že proste aby sme, aby istotu toho, že to nebude zneužívaný inštitút a tým pádom nebudú blokovať autobusy, by som mal vtedy sto percentne, keď v tom taxíku ten pasažier je a vtedy to má naozaj oprávnený význam. Jediný dôvod, jedinú vec, ktorú by som tam možno urobil, keď kvôli tomu bude treba, tak môžeme ešte raz otvoriť rozpravu na úpravu tohto typu. Všeobecný súhlas? (Reakcia z pléna.) Teraz, teraz hneď, vlastne.
Hlina, Alojz, poslanec NR SR (2023-12-22):
Ďakujem veľmi pekne. Vážený pán predseda, vážené kolegyne, kolegovia. Ja som ináč k ÚPN vystupoval často a skoro stále, keď som tu bol, hlavne ku tým správam a k tomu rozpočtu pomenej, ale teraz to dáva určitý súvis, poprosím o určitú mieru pochopenia. Nebolo mi umožnené vystúpiť v rozprave, včera som rešpektoval, že nemôžem vystúpiť kvôli dohode Sociálnej poisťovni, ale pre pamäť času a miesta, lebo na ten úrad je zriadený, chcem povedať, že včera v parlamente odôvodňoval rozpočet Sociálnej poisťovne človek, ktorý sa v rámci organizovanej skupiny podieľal na okrádaní 90-ročného dôchodcu. Toto ste vy, toto je dnešné Slovensko a chcel som, aby to tu zaznelo, že riaditeľom Sociálnej poisťovne sa stal človek, opakujem, ktorý v rámci organizovanej skupiny pôsobil tak, aby podviedli a okradli 90-ročného dôchodcu. Preskakuje mi až hlas, lebo je to jedna veľká kopa hnusu, toho, čo sa tam dialo, ako sa dialo a to, že ten človek tu včera sedel, skoro som odpadol pri televízore. Rešpektoval som dohodu, že tu nebudeme. Keď som ho tu videl, skoro som odpadol! Takto sme dopadli. Ak sme pri Ústave pamäti národa, tak chcem, aby to bolo zaznamenaná, že taký človek je ten, kto bude strážiť dôchodky, ten, čo sa podieľal na tom, že okrádali 90-ročného dôchodcu. Hanba! (Potlesk.)
Fecko, Martin, poslanec NR SR (2015-02-10):
Ďakujem pekne. Pán kolega, myslím, že tak ako ste spomenuli, že z dejín sa musíme stále poučovať a čerpať energiu na napredovanie, a nie, že by sme šli do slepej uličky. Lebo akonáhle prídeme do slepej uličky, tak viac-menej sa, by som povedal, z toho akoby sme sa nechceli poučiť. A musíme, samozrejme, teda zabrániť aj prekrúcaniu dejín, lebo dejiny sú tu, boli iba raz a nemôžme hovoriť, že sú naopak, alebo sú polopravdivé alebo nepravdivé. Sú iba také, aké boli, nič viacej, nič menej. Samozrejme, že čím ďalej od ukončenia poslednej svetovej vojny, tak ďalšie generácie sa správajú rozšafnejšie, sebavedomejšie, ako by sa im nič nemohlo stať, pretože nepamätajú, neboli dotlačení k tomu, že si museli uťahovať opasky proste a o dennodenný chlieb sa biť. Takže myslím si, že to im treba stále pripomínať. A myslím si, že aj každý rozumný človek povie, že vojna predsa nie je riešením pre nikoho, ani pre tých, čo ju vyhrajú, ani pre tých, čo ju prehrajú. A my by sme pri ďalšej vojne prehrali všetko. Prehrali by sme vlastne túto našu zem, ktorú tu máme, lebo to by nebola vojna o zaberaní, bola by to, o likvidácii. Ďakujem pekne.
Bernaťák, Tibor, poslanec NR SR (2016-09-13):
Ja ďakujem. Nebudem uberať čas v rozprave, myslím si, že bude dosť času ešte reagovať na všetky faktické pripomienky, ktoré ste mi položili. Ďakujem.
P. Hrušovský, predseda NR SR: (2004-02-04):
Pristúpime k rokovaniu o ďalšom bode programu, ktorým je Strednodobá koncepcia politiky pôdohospodárstva na roky 2004 až 2006. Pán minister Simon, prosím, aby ste koncepciu politiky pôdohospodárstva na uvedené roky v Národnej rade Slovenskej republiky uviedli z poverenia vlády. Nech sa páči.
Milanová, Natália, poslankyňa NR SR (2019-10-24):
Ďakujem veľmi pekne. Ja sa priznám, že pri tomto návrhu zákona, hoci ho naozaj vítam, tak som v konflikte záujmov, pretože doma mám fajčiara (vyslovené s pobavením), tak hneď, ako vyšla informácia, že takýto návrh bude predložený, tak sa začala diskusia, že čo a ako. Ale, našťastie, je to veľmi prívetivý fajčiar a teda aj on uznal, že treba, treba skrátka obmedziť tie možnosti, nazvem to, pre fajčiarov, pretože naozaj, tie vonkajšie terasy sú otvoreným priestorom a v období, kedy ľudia sedia vonku a chodia tam rodiny s deťmi, my to teraz zažívame vlastne, priamo sme v tom období, tak je to veľmi nepríjemné. A dokonca my sme sa doma rozprávali, ja som zástancom toho aj, hoci neexistuje sankčný mechanizmus, ale mne vadí, keď aj človek ide po ulici s cigaretou a vidí, že za ním ide mamička s dieťaťom a nemá kam uhnúť a on si v pohode kráča ďalej, cigaretka, dym ide, no problém, život je gombička. Takže ja by som kľudne pritvrdila a teda rozmýšľala možno aj nad tým, ako, ako toto nejakým spôsobom obmedziť, keďže dobré slová nepomáhajú. A plus ešte, keď už sme pri tejto téme a bavili sme sa tu aj o zastávkach, kde napriek zákazu v ich blízkosti ľudia fajčia a zostávajú po nich špaky, čo tiež v krajinách niektorých sú za to veľké pokuty, a my, žiaľ, si ich nevieme ani, ani odpratať, ani s nimi nijako inakšie vynaložiť. Takže tých vecí súvisiacich s touto problematikou je veľa, čo ešte máme čo riešiť. A ja tento návrh vítam a podporím ho.
Šeliga, Juraj, podpredseda NR SR (2020-04-29):
Pani poslankyne, páni poslanci, pani ministerka, pán spravodajca, úplne sa stotožňujem s týmto návrhom a myslím, že bolo veľmi jasne povedané, prečo je dôležité, aby pani Pőtheová bola odvolaná, a prečo nemá čo robiť na pozícii, ktorú momentálne zastáva. V tejto súvislosti aj tu na pôde Národnej rady sa mi zdá veľmi dôležité, aby sme artikulovali povinnosť štátu chrániť oznamovateľov korupcie, oznamovateľov protiprávnej činnosti a rovnako záväzok štátu sfunkčniť úrad na ochranu oznamovateľov protispoločenskej činnosti, ktorý síce bol vytvorený za minulej vlády, ale nepodarilo sa ho sfunkčniť, keďže minulá vláda nevymenovala a tento parlament nezvolil ľudí, ktorí boli riadne, absolvovali riadne to celé výberové konanie. Investigatívne centrum Jána Kuciaka a medzinárodné investigatívne centrá podľa mňa v situácii, v akej sa momentálne naša krajina nachádza, robí nenahraditeľnú prácu. Ten obrovský proces, ktorý všetci pozorne sledujú, proces s Marianom Kočnerom a ďalšími vykonávateľmi a objednávateľmi vraždy Jána Kuciaka a Martiny Kušnírovej je šancou na to, aby sa Slovensko očistilo. Vyplavuje sa obrovské, obrovské množstvo špiny, aj konanie pani Pőtheovej sa javí ako také, aby zabránilo tomu, aby pravda vyšla najavo. A tá pravda je brutálna: Pani Jankovská, pán Kočner, pán Glváč a ďalší a ďalší a ďalší, tí všetci sa nachádzajú v Kočnerovej Threeme. Preto je veľmi dôležité, aby nikto nebránil tomu, aby sme sa ako verejnosť, ako krajina mohli očistiť. A v tomto, žiaľbohu, pani Pőtheová sa postavila na stranu tých, ktorí majú byť súdení, a nie tých, ktorí majú súdiť. Ďakujem pekne.
Jurinová, Erika, podpredsedníčka NR SR (2013-05-29):
Vážené panie poslankyne, vážení páni poslanci, vítam vás na poobedňajšom rokovaní 19. schôdze Národnej rady. Pokračujeme druhým čítaní o zákone z 21. mája 2013, ktorým sa mení a dopĺňa zákon č. 215/2006 Z. z. o odškodňovaní osôb poškodených násilnými trestnými činmi v znení zákona č. 79/2008 Z. z. a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál má parlamentu tlač 535. A dávam slovo spravodajkyni z ústavnoprávneho výboru poslankyni Viere Kučerovej a prosím ju, aby informovala Národnú radu o výsledku prerokovania vráteného zákona vo výbore. Nech sa páči.
P. Paška, predseda NR SR: (2010-03-09):
Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú a budeme hlasovať.
Beblavý, Miroslav, poslanec NR SR (2019-02-08):
Ďakujem veľmi pekne, kolegovia. Môžem len sa stotožniť s tým, čo si povedal, pán poslanec Dostál, že tá kvalita je len vtedy, ak je diskusia obojstranná. A zatiaľ je naozaj v pléne jednostranná. Ale chcel by som sa vrátiť k tomu, čo povedal pán poslanec Budaj. To riziko, že na, že tu bude naozaj zvolený, problematickí kandidáti do, na Ústavný súd, je naozaj veľké. A ja dokonca si myslím, že v súvislosti s Robertom Ficom je ešte väčšie a zvýšené, a to kvôli tomu, že ak, a my naozaj nevieme, ako ďaleko je ochotný Robert Fico zájsť preto, aby sa dostal na Ústavný súd, ak budú zvolení kandidáti len preto, aby boli ešte neprijateľnejší, ako je Robert Fico, aby bol prezident prinútený ho vymenovať, lebo inak bude musieť menovať ľudí, ako je pán Sopoliga alebo pani Jankovská, tak to bude ešte ďalší krok k tomu, že jednoducho sme ochotní obetovať Ústavný súd tomu, len aby pán Fico na ňom bol. Ja verím, že až tak ďaleko poslanci vládnej koalície nezájdu. Chcem na nich apelovať, aby, ak budú k tomu tlačení, aby s tým nesúhlasili, ale aby naozaj zvolili aj oni rovnako ako my na Ústavný súd tých, ktorých považujú za najlepších. Ak majú, samozrejme, inú predstavu o tom, kto sú najlepší, ja to rešpektujem, ale pochybujem, že v tomto pléne je 76 ľudí, ktorí si myslia, že napríklad pán Sopoliga je najlepší kandidát na ústavného sudcu, a preto, prosím, nerobme pomstu Ústavnému súdu, nerobme ani manipuláciu prezidenta, robme voľbu tých najlepších a hoci aj tam hrozí riziko, že nebudeme spokojní, pán Budaj, myslím, že to riziko je oveľa menšie, ako keď tu bude snaha ten Ústavný súd takto zmanipulovať a znásilniť. Ďakujem.
Laššáková, Jana, podpredsedníčka NR SR (2014-02-12):
Pán poslanec, poprosím vás, uveďte návrh zákona!
T. Cabaj, podpredseda NR SR: (2009-06-23):
Spoločným spravodajcom je pán kolega Ján Kvorka. Takisto vás bude informovať o výsledku rokovania výborov k tomuto návrhu vlády. Nech sa páči.
Kuciaňová, Magdaléna, poslankyňa NR SR (2016-12-06):
Ďalej, prosím, dajte hlasovať o pozmeňujúcom a doplňujúcom návrhu pani poslankyne Laššákovej.
Glváč, Martin, podpredseda NR SR (2016-09-22):
Ďakujem veľmi pekne. Pani poslankyňa Verešová.
Kuffa, Filip, poslanec NR SR (2021-05-12):
Ďakujem za slovo. Pán podpredseda Blanár, vy ste tu spomínali viacero zákonov aj tých sociálnych, ktoré tu boli predložené a neprešli plénom. Ja ostanem pri tejto aktuálnej schôdzi. Vaša kolegyňa Vaľová tu predkladala zákon o sociálnom poistení, za ktorý hlasovalo len 44 poslancov napriek tomu, že tento zákon bol pomocou pre všetkých občanov. Všimnime si teraz tú paralelu, v tlači 515 sme tu minulý týždeň mali návrh zákona, ktorým sa menil zákon o veterinárnej starostlivosti a ktorý mal taký prívlastok, že za zákaz držania psov na reťazi. Viete, aký výrok vtedy išiel médiami a internetom? Idú na ľudí vypustiť psov, lebo vraj je to humánne. Tak nech je tento výrok, vážená koalícia, mementom pri tomto hlasovaní o tomto návrhu zákonov, že čo tu je pre vás humánne. My tento návrh zákona, samozrejme, podporíme, pretože je to v prvom rade pomoc pre rodiny. A upozorňujem ešte, že toto hlasovanie, aj keby tento návrh zákona prešiel, tak ako to povedal kolega Pellegrini, to ešte neznamená, že bude schválený, pretože my ho ideme posunúť len do druhého čítania.
Žiga, Peter, podpredseda NR SR (2024-09-17):
Na vaše vystúpenie jedna faktická poznámka. Pán poslanec Pročko.
Mikloško, Jozef, poslanec NR SR (2013-03-25):
Ja ďakujem pánu poslancovi tiež za peknú prehľadnú prednášku o tomto odbore. Sme sa všeličo poučili. Ak dovolíte, pár poznámočiek k tomuto z mojej skúsenosti. Samozrejme, som za alternatívne zdroje energie, slnko, vietor, voda, ale stále si myslím, že jadro je dnes predsa len najperspektívnejšie a snáď neskoršie plazma. No ale diskutovať samozrejme o všetkom treba na odbornej úrovni. V energetike je veľa lobingu a špekulácií s cenami aj zdrojmi, a aj u nás to cítime. Nedávno koloval taký e-mail, ak sa pamätáte, koľko projektov je už v elektromobiloch jasných a ako to odkúpili automobilové koncerny a stopli to, lebo potrebujú benzín. Poznáme situáciu v Amerike, kde vlastne vlaková doprava sa totálne zabila smerom na tiráky a smerom na benzín, aby sa míňal, lebo nateraz všetci do toho investovali, tak to potrebujú minúť. Ja som bol v Taliansku dlho, kde všetci veľmi ľutovali, že po Černobyle urobili referendum a že teda majú tam jadro na prakticky skoro večné časy zakázané. Myslím, že Enel bol, aj to bol dôvod vstúpenia na náš energetický trh, že chcel vstúpiť cez nás, chceli vstúpiť cez nás do atómovej loby, čo sa im v podstate snáď aj darí. No ja si myslím teda, že napríklad aj Budmerice boli pre ložisko zavreté, to všetci viete, a teda nevzdávajme sa jadra, keď nemáme niečo iné. A ja verím, že tento zákon prejde. Ale zase nejako zabiť jadro? V Taliansku bol taký vtip, že Berlusconi sedí vždycky na hraniciach a kontroluje, či ten atóm je z jadra alebo z vody. A keď je z vody, pustí, keď je z jadra, nepustí ho. Takže v podstate dneska je to tak popletené, že už dneska nevieme, ktorý atóm a ktorá energia ide odkiaľ. (Potlesk.)
Šuca, Peter, poslanec NR SR (2017-12-06):
Ďakujem pekne za slovo. No, vážený pán kolega Galko, používali ste tu nejaké citáty, tak ja som si tiež spomenul na jeden, na takú ľudovú múdrosť. Hovorí sa, že „slepému neukážeš, hluchému nepovieš a hlúpemu nevysvetlíš“. Chcem veriť, že zle vidíte a ešte horšie počujete, čo som mohol vypočuť vo vašej zlej intonácii vo vašom diskusnom príspevku. Kritizujete, urážate, ukazujete prstom, len na seba ste akosi pozabudli. Chýba vám úcta, rešpekt a pokora, pán Galko. Toto vám všetko chýba. Toto by taký človek, ktorý je v politike tak dlho ako vy, bývalý minister obrany, mal mať. Čo to ste tu rozprávali, že obrovskou krízou či obrovskou čiernou dierou demokracie bol alebo je minister vnútra Kaliňák na svojej pozícii? Pre Kristove rany! Za doby vášho ministrovania, keď ste boli minister obrany, bolo Vojenské spravodajstvo v dobe kamennej! Spravodajstvo sa dostalo do politického suterénu, do suterénu, kde s vami nikto nekomunikoval, neboli ste rešpektovanou organizáciou práve pre vás. Za vás, pán minister Galko! Chválapánubohu, pán exminister Galko. Ľudia, ktorí nechceli plniť vaše zverské príkazy, vaše, vaše chúťky, politické ambície, končili z podplukovníckych hodností vo funkcii na východe Slovenska na poručíckych hodnostiach. Pán Galko, čo to tu vystrájate?! Čo to tu rozprávate?! Pán Galko, vy ste sa sám v predchádzajúcich faktických poznámkach natreli. Začali ste tu spomínať tie pneumatiky, čo ste ich kupovali 250 kusov za 174-tisíc eur, keď ste boli minister obrany, nikdy nikde použité neboli – a vy ste tu dopredu či pred pár faktickými poznámkami povedali, že ich používajú hasičské vozidlá? A to kedy hasičský záchranný zbor patril pod jurisdikciu ministra obrany? Kedy? Vždy patril pod ministerstvo vnútra. Pán Galko, vy pre mňa vôbec nepredstavujete svätý grál morálky, spravodlivosti a čestnosti. Pán Galko, čo teda ten predaj útočných pušiek SA58, ktorý ste predali v priemere za 9 euro? A jeden samopal sa predával za 3 000 euro. Pán Galko, mali ste mlčať, vôbec ste nemali vystupovať!
Krajčí, Marek, poslanec NR SR (2023-05-03):
Ďakujem pekne. Ja mám ešte povinnosť na základe rozpravy, ktorá bola na výbore pre zdravotníctvo (ruch v sále), nakoľko sme na... Veľmi ma to vyrušuje, prepáčte. Nakoľko v rámci tripartity tam došlo k zásadnej pripomienke zo strany slovenského odborového zväzu a na výbore pre zdravotníctvo sme riešili túto pripomienku aj za prítomnosti predstaviteľov Úradu verejného zdravotníctva, aj hlavného hygienika a takisto sme zistili, že dokonca táto zásadná pripomienka nenarazila ani na zásadný odpor zamestnávateľov. A išlo o to, že všeobecný záväzný predpis, právny predpis, vyhláška Ministerstva zdravotníctva Slovenskej republiky č. 99/2016 Z. z. o podrobnostiach o ochrane zdravia pred záťažou teplom a chladom určuje opatrenia na zníženie nepriaznivého vplyvu záťaže teplom a chladom na zdravie zamestnancov. Tieto opatrenia sú všeobecné a je nutné, aby sa na každom pracovisku prijali konkrétne opatrenia, ktoré sú potrebné a vyhovujúce v danom subjekte. Každé pracovisko má iné stavebno-technické riešenie, individuálnu a kolektívnu ochranu zamestnancov, je rôzne pracovné prostredie a podmienky práce, spolupôsobenie ďalších faktorov práce, vykonávaná rôzna pracovná činnosť, vrstvy oblečenia pri práci, sálavé teplo napríklad z osvetľovacích telies a podobne. Toto všetko je potrebné zvážiť pri prijímaní opatrení, preto navrhujeme ponechať povinnosť zamestnávateľa vypracovať vnútorný predpis po dohode so zástupcom zamestnancov tak, ako je to v súčasne platnom znení zákona. Takže ja v mene poslancov výboru pre zdravotníctvo predkladám pozmeňujúci návrh poslancov Národnej rady Slovenskej republiky Mareka Krajčího, Vladimíra Baláža, Evy Horváthovej, Moniky Kaveckej, Richarda Rašiho, Mareka Šefčíka a Anny Záborskej k vládnemu návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1465). V čl. I v 100. bode § 37 ods. 3 sa za prvú vetu vkladá druhá veta, ktorá znie: „Zabezpečovanie opatrení pri nadmernej záťaži teplom a chladom pri práci z dôvodu tepelnej záťaže z technológie je zamestnávateľ povinný po dohode so zástupcom zamestnancov upraviť vnútorným predpisom." Ďakujem. Skončil som.
Matovič, Igor, poslanec NR SR (2023-11-28):
Michal, ja som rád, že sme sa v opozícii spojili v tejto veci. Bol by som ešte radšej, aby tie spojenia boli intenzívnejšie a odvážnejšie aj v minulosti a... aj v minulosti... (povedané so smiechom) v budúcnosti, aj v iných témach. Ale hovoril si na začiatok, ja som si to tak poznačil, už keď som sa prihlásil, tak ti k tomu poviem, si povedal, že nemám rád PS-ko. Ja mám rád PS-ko, ale úprimne teda ja za seba mám rád (povedané so smiechom) takisto aj úprimnosť, ja nemám rád také tie, ako by som to povedal, také zvláštne úchylky rôzne, ktoré dosť intenzívne propagujete, ale nemôžem si s tým pomôcť, jednoducho hold, jednoducho nemám ich rád a nemám rád potom také hrubé zavádzania, manipulácie čohokoľvek... alebo kohokoľvek, kto má konzervatívne názory k vašim straníckym červeným denníkom.
Čepček, Martin, poslanec NR SR (2023-06-27):
Ďakujem pekne. Ďakujem pekne pánovi podpredsedovi za jeho vystúpenie. Ja s týmto návrhom zákona súhlasím. Chcem podotknúť, pán podpredseda spomenul, že úroková sadzba môže byť na budúci rok 4 percentá, ja si pamätám ešte v roku 2006, keď som bral hypotéku ja, ja som mal 5,6 a minulý rok alebo rok a pol dozadu sa dala zohnať úroková sadzba v bankách od 0,9 alebo 0,8 percenta. Takže tá úroková sadzba stúpa, klesá, ja som rád za tento zákon, som rád za to, že bude tam 50-percentná zľava z poplatku pre rodiny a že tam bude napríklad aj zvýhodnené stavebné sporenie pre rodiny ako také. Ďalej, ďalej som rád, že si spomenul, že toto má slúžiť aj ako hotovosť, ktorá by poslúžila pri vzatí si hypotéky. Je pravda, že naše rodiny z tohto príjmu, ktorý majú momentálne a s tými výdavkami si 30 percent zo svojich príjmov nenašetria. Takže tiež to beriem ako, ako možnosť si našetriť hotovosť pri vzatí si hypotéky. A ďalšia vec, ktorá mňa napadla, je to, že vieme týmto sporením pripraviť naše deti do budúcnosti. To znamená, ak si budú deti dlhodobo šetriť a bude to aj v rodinnom balíku, tak vieme tým deťom do budúcna pomôcť. Takže ja tento návrh zákona vítam, som rád, že je tu, ja ho podporím. Ďakujem.
Jurinová, Erika, podpredsedníčka NR SR (2013-09-24):
Ďakujem pekne. Prosím spoločnú spravodajkyňu z výboru pre hospodárske záležitosti poslankyňu Leu Grečkovú, aby informovala Národnú radu o výsledku prerokovania správy vo výboroch.
Šeliga, Juraj, podpredseda NR SR (2020-07-10):
Páni poslanci a panie poslankyne, skúsme ešte počúvať pána poslanca Cmoreja! Nech sa páči.
Danko, Andrej, podpredseda NR SR (2024-01-11):
Pani poslankyňa Bihariová.
Pellegrini, Peter, podpredseda NR SR (2020-04-02):
S reakciou na faktické poznámky pán poslanec Fico.
Laurenčík, Milan, podpredseda NR SR (2021-02-26):
Pán poslanec Jozef Šimko, nech sa páči.
K. Tóthová, poslankyňa: (2005-12-06):
Ďalej konanie o určenie otcovstva. Tam sa tiež výslovne zvyšujú veľmi výrazne poplatky. Prosím vás pekne, ktorá matka, ktorá žije sama a ledva má na oblečenie a nakŕmenie dieťaťa, a teda chce určiť otcovstvo, má také sumy dávať? Veď to je proti deťom! Nebudú ani návrhy na určenie otcovstva. To je skutočne zákon, ktorý ide proti zásadám ústavy, to nie je možné podporiť. Tam sú také skoky v takých vážnych veciach. Ja, ak bude možné, ešte vystúpim aj v rozprave. Ďakujem.
Mizík, Stanislav, poslanec NR SR (2018-01-31):
Ďakujem za slovo. Pán Dostál, nemôžem sa neusmiať. Sťažoval ste sa na spútavanie, na donucovacie prostriedky, dával ste návrhy. To si myslíte, že ľudí, ktorí budú zadržaní a väznení aj na základe vykonštruovaných obžalôb a procesov, že ich bude čakať penzión na Donovaloch? Vitajte v extrémistickom režime! Zvykajte si, bude horšie.
Drábiková, Lucia, poslankyňa NR SR (2021-10-07):
Pán predsedajúci, dajte, prosím, hlasovať o návrhu zákona ako o celku s odporúčaním „za“.
Bagačka, Michal, poslanec NR SR (2014-11-25):
Ďakujem za slovo. Vážený pán predseda, kolegyne, kolegovia, pán minister. Výbor Národnej rady Slovenskej republiky pre hospodárske záležitosti ma uznesením č. 383 určil za spravodajcu k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 1317. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch a v gestorskom výbore ihneď. Pán predseda, prosím, otvorte rozpravu.
Bugár, Béla, podpredseda NR SR (2018-12-05):
Nech sa páči, prezentujme sa a hlasujme. (Hlasovanie.) Prítomných 142, za 87, zdržalo sa 55 poslancov. Návrh sme schválili. Dávam slovo pánovi poslancovi Balážovi, aby uviedol hlasovanie o návrhu uznesenia k návrhu rozpočtu Exportno-importnej banky na rok 2019 (tlač 1184).
Glváč, Martin, podpredseda NR SR (2016-06-16):
S faktickými poznámkami sa hlásia dvaja poslanci. Ukončujem možnosť sa prihlásiť s faktickou. Pán poslanec Galek.
Paška, Pavol, predseda NR SR (2013-05-17):
Nakedy, pani poslankyňa?
Verešová, Anna, poslankyňa NR SR (2016-10-21):
Ďakujem pekne. V tomto parlamente sa nedá rokovať pre jedného jediného človeka a husto je tu pre jedného jediného človeka. Pre ministra Kaliňáka, ktorého doteraz premiér Fico, ktorý to sľúbil, že odvolá každého ministra, na ktorého padne len tieň podozrenia, že ho odvolá, a ho neodvolal. A je tu husto preto, že toto všetko kryjú aj poslanci strany SNS a MOST-u – HÍD. Pre jedného jediného človeka sa tu nedá často rokovať a rozprávať.
Hrnčiar, Andrej, podpredseda NR SR (2019-10-24):
Pán poslanec Špánik. (Reakcia z pléna.) No, ale sa prihlásil neskoro. Mal, hej? Dobre, tak pardon, pán poslanec Kotleba.
Hrnčiar, Andrej, podpredseda NR SR (2019-05-13):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec. (Reakcia rečníka.) Sa nehlási, aha. Takže prerušujem rokovanie o tomto bode programu. (Reakcia rečníka.) Pani poslankyňa Smolíková tu nie je, takže prepadáva na koniec schôdze. (Reakcie z pléna.) Ešte povedať teda neviem, čo sa udialo, ale proste tak. Vyhlasujem dvojminútovú prestávku. (Dvojminútová prestávka.) (Po prestávke.)
Jurinová, Erika, podpredsedníčka NR SR (2013-09-24):
No takto. Všeobecným súhlasom by sme to mohli urobiť. Je všeobecný súhlas na to, aby sa... (Nesúhlasná reakcia pléna.) Nie je. Zajtra, takto, zajtra ráno začíname rokovacím poriadkom.
P. Paška, predseda NR SR: (2006-08-03):
(Hlasovanie.) Pán poslanec, musím konštatovať, aby ste prišli so svojím návrhom. Pokiaľ to bude relevantné, zajtra ráno o 09.00 hodine určite bude Národná rada uznášaniaschopná alebo dnes, prepáčte, a budeme pokračovať v programe. Pán poslanec Lipšic mi oznámil, že sa vzdal svojho nároku. Pokiaľ dobre vidím, pán poslanec Rydlo takisto nie je v rokovacej sále. Takže poprosím pána poslanca Miššíka. Nech sa páči.
Danko, Andrej, podpredseda NR SR (2023-11-22):
Poslanec Janckulík.
Taraba, Tomáš, poslanec NR SR (2021-11-30):
Filip, ďakujem. Úplne si to perfektne zhrnul, tak ako to je, pretože dávať niekomu možnosť, aby bral za normálne, že začať deň s marihuanou a vlastne skončiť ho, teda dve dávky denne je úplne v pohode na fungovanie, tak to môže napadnúť len niekoho, kto asi chce totálne závislú spoločnosť. Len ja si myslím, že krása v mladosti je to, aby ľudia závislí neboli a vtedy majú svoj život pred sebou. A tie návrhy, ktoré, áno, pán Valášek sem prináša, tak sú presne také, prečo Progresívne Slovensko proste neuspelo v tých voľbách, pretože otravovali už predtým s týmto. Truban si na tom chcel postaviť nejakú svoju kampaň, že on je nový líder, ľudia mu to nezjedli, tak teraz chápem, že asi ten Valášek chce byť po pani Bihariovej, ju vymeniť časom, tak potrebuje osloviť tento, tento typ voliča, aby videli, že aj on vie otvárať tento druh tém, ktoré na Slovensku v tejto podobe nezaujímajú nikoho. Ak sa ideme baviť o drakonických trestoch, s tým úplne súhlasím, naprieč ale celým spektrom, pretože za neskutočné hlúposti sedia ľudia na veľmi dlhé roky. A to, čo je najhoršie, že o tom, čo vieme o fungovaní justície za dlhé, dlhé roky, tak veľmi amorálni ľudia majú v rukách veľkú moc nad rozhodovaním o osudoch týchto mladých ľudí.
Hrnčiar, Andrej, podpredseda NR SR (2016-04-28):
Ďakujem. Pán poslanec Kresák.
Sulík, Richard, predseda NR SR (2010-07-08):
Ďakujem. Poprosím pán Procházku.
M. Číž, podpredseda NR SR: (2007-03-23):
(Hlasovanie.) Prítomných 132 poslancov, za návrh 98, proti 8 poslancov, zdržalo sa 26 poslancov. Vážené kolegyne, kolegovia, pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či chce niekto podať návrhy podľa § 85 zákona o rokovacom poriadku? Ak nie, vyhlasujem rozpravu za skončenú. Pán spravodajca.
Viskupič, Jozef, poslanec NR SR (2015-12-08):
Ďakujem, pán predseda. Skutočne čarovné, že iba dĺžkou debaty sa dá vynútiť prítomnosť rezortného ministra. Čiže ja oceňujem tvoj výkon, pretože trval dlho. K dôvodom, kde bude smerovať aj môj pozmeňovací návrh, a to je, aby sme aspoň zúžili to, čo sa vládna strana v prípade zmeny Trestného zákona v čl. 3 v bode 10 § 16 a ods. 1 snaží urobiť, a to je dlho diskutovaná téma tzv. politického alebo náboženského extrémizmu, extrémizmu prejavujúceho sa násilným spôsobom alebo škodlivých sektárskych zoskupení pre potreby sledovania webových sídiel, a dokonca až tak ďaleko, že môže prísť k vypnutiu webových sídiel na základe nie rozhodnutia Policajného zboru alebo nie pre účely pre Policajný zbor, ale pre účely tajných služieb. Veľmi dobre, a chcel by som to zvýrazniť, si ten daný problém označil, a to je, že existuje obrovské portfólio vecí, ako sa dá aj toto nejakým spôsobom obísť, a to, že niekoľkonásobne preukázateľné konanie, ak niekto mal záujem šíriť takéto myšlienky, môže využiť domény info, net, org, TV a tak ďalej. To znamená, že nie, tento balíček nemôžeme podporiť a rozšíriť silu našich tajných služieb o to, aby mohli sledovať... (Prerušenie vystúpenia časomerom.)
Laurenčík, Milan, podpredseda NR SR (2022-05-24):
S faktickou poznámkou teraz vystúpi pán poslanec Miroslav Žiak. Nech sa páči.
Hrnčiar, Andrej, podpredseda NR SR (2018-06-12):
Reakcia, pani poslankyňa Grausová.
Kotleba, Marian, poslanec NR SR (2017-09-13):
Pani kolegynka, ja som si vás vypočul pozorne a vy ste hovorili o dobe neslobody. Ja sa vás preto chcem spýtať, či si myslíte, že dnes je úplne ideálna sloboda, že vtedy boli všetci politici zlí a dnes sú to len šľachetní rytieri a lesné víly, ktoré každému chcú len dobre a nikomu neubližujú. Lebo asi sa na to nemôžme tak čiernobielo pozerať a ten váš pohľad sa mi zdal taký jednostranný v tom, v tom vašom vystúpení. Ale čo sa týka tej vecnej stránky veci, samozrejme, dalo by sa tam diskutovať, že či všetky tie navrhované zmeny a mechanizmy sú úplne také, ako by v ideálnom prípade mali byť, a to, že ste stiahli svoj podpis, asi znamená, že ten návrh nebol tak kvalitne a dobre spracovaný, ako sa možno od neho očakávalo. Takže otázka je, že či je namieste sa tu teraz s ním zaoberať. Ďakujem pekne.
Ježík, Jozef, poslanec NR SR (2018-09-12):
Ďakujem pekne. Vážený pán predsedajúci, vážené panie poslankyne, páni poslanci, dovoľte, aby som vystúpil v zmysle rokovacieho poriadku v prvom čítaní ako spravodajca určený ústavnoprávnym výborom k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval vládny návrh zákona do 32 dní od jeho prerokovania v Národnej rade v prvom čítaní. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie vládneho návrhu zákona v gestorskom výbore v zmysle uvedeného rozhodnutia predsedu Národnej rady. Ďakujem, môžte otvoriť rozpravu.
Danko, Andrej, podpredseda NR SR (2024-06-26):
Vážené panie poslankyne, vážení páni poslanci, otváram desiaty rokovací deň 15. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanec Dubovický, Janas, Lackovič, Luščíková, Marcinková, Stachura, Turčanová. Na zahraničnej ceste je Blaha, poslanec Blaha, Ferenčák, Goga, Kéry, Lučanský, Plaváková, Záborská. Podľa odsúhlasenej zmeny programu pristúpime k druhému čítaniu o zákone z 22. mája 2024. Takže pristúpime k druhému čítaniu o zákone z 22. mája 2024, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, vrátenom prezidentkou Slovenskej republiky na opätovné prerokovanie Národnou radou. Materiál je uverejnený ako tlač 362. Dávam slovo spoločnej spravodajkyni z výboru pre pôdohospodárstvo a životné prostredie poslankyni Matejičkovej a prosím ju, aby informovala Národnú radu o výsledku prerokovania vráteného zákona vo výboroch. (Rokovanie v druhom čítaní o zákone z 22. mája 2024, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 362.)
Fronc, Martin, poslanec NR SR (2013-05-28):
Ďakujem pekne. Ja som presvedčený, že či opozícia, či vláda, v konečnom dôsledku by mala mať, a chcem veriť, že aj väčšina z nás má záujem o to, aby bolo o deti postarané, aby jednoducho neboli na ulici pod vplyvom drog, ale zmysluplne využívali svoj voľný čas. O tom sú centrá voľného času. V tejto chvíli beží diskusia na výbore o tomto probléme. Je to naozaj dlhodobo vážny problém. Ja by som chcel skôr požiadať v tejto chvíli vládnu stranu, aby sme sa mohli posunúť ďalej, o to, aby bola taká veľkorysá a jednoducho posunula tento návrh do druhého čítania, aby sme mohli diskutovať a urýchlene problém centier voľného času a voľnočasových aktivít detí riešiť. Ďakujem.
Tomáš, Erik, poslanec NR SR (2023-01-24):
Prepáčte, ešte trochu vydýchavam. Ďakujem veľmi pekne, pán predsedajúci. (Prerušenie vystúpenia predsedajúcim.)
Poliačik, Martin, poslanec NR SR (2014-11-08):
Mňa teší, pán kolega Blaha, že ma považujete za slušného človeka. Aj ja som vás, keď ste prišli do tohto parlamentu, za slušného človeka považoval tiež. A niekoľkokrát som na základe skúseností s vašimi prejavmi s tým skončil a už vás za slušného človeka nepovažujem, resp. možno by som to mohol, ale potom už by som vás musel považovať buď za hlúpeho, alebo za slepého. Pretože to, čo robíte, je mimoriadne nebezpečné. Mimoriadne nebezpečné. Lebo vy spravíte ten krásny ideologický náter a tvárite sa, že všetko to, čo pod ním je, neexistuje. Vy ste písali prejavy Pavla Pašku, vďaka ktorým si pestuje ten imidž, že ja som filozof a politológ. On už nemá zďaleka kapacitu na to, aby to napísal sám. Vy ste za ním stáli ako jeho ideologický background už roky. A teraz to tu prednášate sám. Vy vytvárate to pozlátko, že SMER – SD je sociálnodemokratická strana. A kvázi nadávate na oligarchov. Ale, pán Blaha, oligarchovia založili SMER – SD. SMER – SD je akciovou spoločnosťou oligarchov na Slovensku. To nemôžte povedať, že mňa mrzí, že kauzy sa dejú. To ako keby ste stáli na vrchu Mount Everestu, kopali do každého kameňa, ktorý vám príde pod nohy, a zároveň rozprávali o tom, že vás mrzí, že zomierajú horolezci, ktorí sú pod vami. Tí ľudia spúšťajú tie lavíny, tí ľudia sú za tými kauzami, oni sú ich aktérmi. Vy nemôžte povedať, že ja stojím a pozerám sa, ako sa tie kauzy dejú, pretože ľudia, pre ktorých tu pracujete a robíte im špinavú robotu a ideologicky zakrývate ich zločiny, ich spôsobujú.
M. Pado, poslanec: (2009-03-11):
Tak, dámy a páni, vy negarantujete nič. Negarantujete absolútne nič! A jedna forma garancie, ktorá mohla byť, tú ste vlani odmietli, ústavný zákon o ochrane vkladov. To ste odmietli, to by bola garancia, ktorá by znemožnila takýmto zásahom do sporenia, do druhého piliera. A toto ste odmietli. Takže garantovať dnes, že bude o pätnásť rokov vďaka vašim každoročným troj-, štvornásobným zásahom do systému sporenia dosť peňazí, to je, to je to isté, ako ste garantovali Privilégium, ako garantujete tieto sociálne podniky a čokoľvek iné. O rok, o dva môžete urobiť rovnaké zmeny, ako robíte teraz, či sa vám to, pani ministerka, páči, alebo nie. Nám sa to tiež nepáči, čo robíte, a tiež len krútime nechápavo hlavou nad hlúposťami, ktoré sa snažíte realizovať v tomto živote. Takže negarantujete nič! A o pätnásť rokov, keď sa začnú vyplácať prvé dôchodky, si na vás už nikto nespomenie, a keď, tak len v tom prípade, že tam nebude mať peniaze vďaka vašim zásahom. Vďaka vašim zásahom, pretože ste odmietli ústavný zákon, ktorý by ochránil peniaze pred tým, čo s nimi chcete urobiť. Ďakujem pekne.
Lipšic, Daniel, poslanec NR SR (2016-09-08):
Ďakujem veľmi pekne. Ďakujem, Gábor, že si spomenul ten prístup, akým sa k novele pristupovalo, že sa vybrali selektívne hrozienka z jednotlivých parlamentov. Z britského to, z holandského to, z Hornej Volty niečo iné. Tu vám treba hovoriť aj o iných veciach. Hodina otázok. Ako funguje v britskom parlamente? Tak ako u nás? Že dostane premiér tridsať otázok infantilných od vládnej koalície, kedy budete proste ešte lepší? Asi nie. Čo ma však viacej zaráža, je, že pod týmto návrhom sú podpísaní viacerí právnici. A keď som sa pýtal pred chvíľou, že či vôbec čítali posledné rozhodnutia štrasburského súdu týkajúceho sa priamo tejto témy, tak mali taký pohľad do medzipriestoru, že teda asi nie. To je teda dosť smutná vizitka, ako funguje odborná úroveň koalície. Lebo Štrasburg sa zaoberal aj symbolickým prejavom, samozrejme, v kontexte parlamentu, ktorému priznal ochranu podľa čl. 10. A už vôbec ten nápad, že pri akejkoľvek rozprave z predstaviteľov vládnej koalície bude mať 20 ľudí možnosť vystúpiť bez obmedzenia a len jeden z opozície, to považujem za, to nie je nikde, podľa mňa asi ani v Hornej Volte. A s tým prísť do parlamentu a tváriť sa, že sa stanovujú rovnaké pravidlá pre všetkých, je urážka. Je urážka ľudí, ktorí vedia aspoň trošku rozmýšľať, ktorí majú sedliacky rozum povedať, že 20 : 1, to je rovnaké pravidlá pre každého. Bolo by možno dobré predtým začať trošku uvažovať.
P. Hrušovský, podpredseda NR SR: (2002-05-23):
Pani poslankyňa Mušková. (Reakcia z pléna.) Je mi ľúto.
Gabániová, Darina, poslankyňa NR SR (2011-06-29):
Ďakujem. Pán poslanec, som rada, že ste povedali to, čo ste povedali, a že to tu odznelo, pretože skutočne, tak ako vy ste opísali celú tú situáciu, myslím, tak by jednal národohospodár, a nie podnikateľ, podnikateľ v úvodzovkách, nech mi podnikatelia seriózni odpustia. Myslím si, že netreba ľudí, ktorých peniaze sa točia v dôchodkových správcovských spoločnostiach, nazývať sporiteľmi. Je to zavádzanie. Je to modifikovanie reality a pravdy, pretože týchto ľudí tým, že ich tak nazývame, hádžeme do úrovne nesvojprávnych. To nie je správny názov, oni si sporia, oni zverili svoje peniaze na podnikanie, čiže aj na hazard. A s tým musia počítať. To, že sa zaviedli garancie, je určitý krok, ktorý vylepšuje to, čo je už od základu nesprávne, a dáva aké – také záruky, že dôchodcovské správcovské spoločnosti sú limitované. A keď budeme kučeraviť holuba na streche a robiť z neho páva a ešte z toho dokonca podávať nejaké podania na Ústavný súd a ušlé zisky fiktívne, no tak to už je sen. To je už snáď virtuálna realita, v ktorej môžu žiť len ľudia, ktorí sú vám kdesi v paži.
Šimečka, Michal, podpredseda NR SR (2023-12-15):
Ďakujem veľmi pekne. Pani poslankyňa Števulová.
Gaborčáková, Soňa, poslankyňa NR SR (2019-09-17):
Ďakujem za slovo. Áno, pán kolega, súhlasím s tebou, že vek prvorodičiek je už vysoký dnes a áno, také nekoordinované systémy cez tie nástroje rodinnej politiky, ktoré prichádzajú, môžu ešte ten vek zvýšiť. Čiže bude to problém, pretože áno, čím je prvorodička s vyšším vekom, je väčšia pravdepodobnosť rôznych zdravotných komplikácií či už matky alebo aj konkrétneho dieťaťa a s tým vlastne potom trápenie celej rodiny. Takže áno, máš pravdu, je to tak.
Pellegrini, Peter, predseda NR SR (2024-02-27):
Prezentujme sa a hlasujme o návrhu prerokovať tento návrh zákona v druhom čítaní. (Hlasovanie.) Prítomných 141 poslancov, za 56, proti 76, zdržalo sa 9. Nebudeme pokračovať v rokovaní o návrhu zákona, neschválili sme tento návrh . Poprosím pána poslanca Petra Stachuru, aby uviedol hlasovanie v prvom čítaní o návrhu poslanca Dvořáka na vydanie zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, tlač 114, bod 49 schváleného programu. Nie je tu pán poslanec, kto ho môže z výboru zastúpiť? Kto je členom príslušného výboru? Nech sa páči, pán poslanec Krajčí, ktorý zastúpi pána poslanca Stachuru a uvedie hlasovanie o tlači 114, bod 49. Nech sa páči. (Hlasovanie v prvom čítaní o návrhu poslanca Národnej rady Slovenskej republiky Oskara Dvořáka na vydanie zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov , tlač 114.)
Figeľ, Ján, podpredseda NR SR (2014-11-10):
Nech sa páči, Pavol Zajac.
Jurinová, Erika, podpredsedníčka NR SR (2013-05-24):
Ďakujem pekne, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pani poslankyňa Tomanová.
Laššáková, Jana, podpredsedníčka NR SR (2014-06-06):
Ďakujem. Poprosím vás, pán poslanec, zaujmite miesto určené pre navrhovateľov. Dávam slovo spravodajcovi, ktorého určil navrhnutý gestorský výbor pre zdravotníctvo poslancovi Štefanovi Kuffovi, aby predniesol, alebo aby podal spravodajskú informáciu. Nech sa páči, pán poslanec, máte slovo.
V. Mečiar, poslanec: (2005-03-21):
Druhá vec. Každá úradná osoba môže urobiť len to, čo jej ústava dovoľuje. Pán Lipšic vysoko prekračuje práva a právomoci, ktoré mu z ústavy vyplývajú. Vzhľadom na to, že to presahuje rozsah týchto dvoch minút, uisťujem ho, že na májovej schôdzi dostane šancu na celodennú rozpravu o faktoch, jeho skutkoch, jeho krokoch. Tak ako som sa ja zodpovedal, bude sa on zodpovedať tiež pred každým. Pokiaľ ide o otázku morálnosti a nemorálnosti veci. Ľudia, ktorí sú vo väzbe v neľudských podmienkach, nemôžeme hovoriť o morálke, môžeme hovoriť o tom, že je porušovaný zákon s vedomím ministra. Vy ste mi dali a urobili zoznam vecí a analýzu, že podmienky výkonu trestu sú v mnohých prípadoch horšie ako pre vrahov. A to sú podmienky, ktoré sú ešte o ľuďoch nezbavených osobnej slobody. A tolerujete to a mlčíte o tom. O vás je známe, koľko útokov ste urobili na sudcov menovite, koľkých ste obviňovali z porušenia zákonov, aby rozhodnutia Súdnej rady a ďalších orgánov, ktoré to preskúmavajú, boli také, že sa skutky nestali. Kde máte v sebe tú drzosť obviňovať sudcov, štátne orgány. Vy ste tiež len štátny orgán, úradník, dokonca s väčšou dobou trvalosti ako oni. Vy ste tu na  štyri roky, tí sú tu doživotne. Kde máte tú drzosť v sebe, že do tohto ľudí tlačíte. Ďalej pokiaľ ide o činnosť prokuratúry. Takisto koľko razy musel generálny prokurátor odpovedať, a nepopierateľným faktom je dnes ústavný spor na Ústavnom súde nielen v otázkach kompetencie, ale aj spôsobu výkonu právomoci. Ten je reálny, ten sa už dnes stáva pravdou. Takže, kde chcete s touto aroganciou zájsť, pán minister?  A pokiaľ sa chcete porovnávať ku mne, ešte musíte veľa rásť, veľa mlieka vypiť a potom sa kdesi do tieňa môžete dostať. Ale takto, prepáčte, ešte ste sa neholili, keď ste...
Blanár, Juraj, podpredseda NR SR (2021-06-23):
Ďakujem. Môžete zaujať miesto pre navrhovateľa po vašej ľavej strane. Teraz dávam slovo spravodajkyni, ktorú určil, ktorý určil gestorský výbor pre sociálne veci, pani poslankyni Lucii Drábikovej. Nech sa páči.
Danko, Andrej, podpredseda NR SR (2024-01-25):
Ak súhlasíte a je všeobecný súhlas, pokračujeme o niečo skôr. Pán poslanec Dostál, nech sa páči.
Glváč, Martin, podpredseda NR SR (2017-09-12):
Pán poslanec Krajniak. Pán poslanec Mizík.
Hort, Milan, podpredseda NR SR (2010-11-04):
Dušan Muňko, s faktickou poznámkou je ďalej prihlásený. Nech sa páči.
Figeľ, Ján, podpredseda NR SR (2013-12-04):
Ďakujem pekne. To bolo, no tak jedna faktická poznámka. Nech sa páči, Martin Fecko. Končím ďalšie možnosti.
Novotný, Viliam, poslanec NR SR (2012-08-01):
Ďakujem pekne všetkým, ktorí na mňa reagovali. Pokúsim sa aspoň na niektoré reakcie odpovedať. Pán poslanec Podmanický, ja poznám vašu interpretáciu. Veď od včera ju tu počúvame opakovane z vašich úst, aj z úst predstaviteľov vašej politickej strany. Ale dovolil som si povedať, ako to vidím ja. A znovu len skonštatujem, že podľa mňa hráte divadlo, divadlo presvedčivé, ale nie pravdivé. V piatok pán minister Richter hovoril, že žiadne skrátené legislatívne konanie nebude, v pondelok ste zrazu zistili, aká je zlá makroekonomická prognóza, a jediné riešenie, ktoré musíte okamžite urobiť, je skrátiť legislatívne konanie k tomuto nešťastnému zákonu, aby sa to veľmi rýchlo vybavilo v lete, keď sú ľudia na dovolenke a možno majú trošku zníženú pozornosť. Neverím vám, je to nepravdivé, neúprimné, je to kamufláž. Viete, obviňujete nás, že sme zlodeji dôchodkov. Prepáčte, dámy a páni, vy teraz v priamom prenose navrhujete znížiť dôchodky mojej generácii, ľuďom vo veku do 50 rokov, ktorí chodia do práce a platia si odvody o polovicu v budúcnosti. A my sme zlodeji dôchodkov? Prepáčte, pán poslanec, vy ste zlodeji dôchodkov. Vy ste obyčajní zlodeji dôchodkov. Idete vykradnúť budúce úspory pracujúcich ľudí. Idete im znížiť dôchodok o polovicu. Tak pomenujme tých, ktorí sa chystajú znížiť budúce dôchodky. A to ste vy v súčasnosti. Pani poslankyňa Vaľová, my vraj obhajujeme DSS-ky. No ale vy im teraz momentálne zvyšujete poplatky, teda zvyšujete ich príjmy. A, áno, mám osobný záujem na 2. pilieri, lebo rád by som odišiel do dôchodku a mal nasporené na dôchodok, nerád by som odchádzal v sedemdesiatke a mal tretinový dôchodok v porovnaní so súčasnosťou. Ďakujem pekne.
Danko, Andrej, predseda NR SR (2018-06-20):
Ďakujem, reakcia na faktickú.
P. Paška, predseda NR SR: (2009-04-28):
(Hlasovanie.) 131 prítomných, 79 za, 45 proti, 7 sa zdržalo. Aj tento návrh sme schválili.